ᱥᱤᱭᱟᱞᱠᱳᱴ

ᱥᱤᱭᱟᱞᱠᱳᱴ (ᱯᱟᱧᱡᱟᱵᱤ, ᱩᱨᱫᱩ: ) ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱧᱡᱟᱵᱽ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱥᱤᱭᱟᱞᱠᱳᱴ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱯᱟᱠᱤᱥᱛᱟᱱ ᱨᱮᱱᱟᱜ ᱑᱒ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾ ᱥᱤᱭᱟᱞᱠᱳᱴ ᱨᱮᱱᱟᱜ ᱥᱤᱢᱟᱹ ᱫᱚ ᱠᱚᱧᱮ-ᱥᱟᱢᱟᱝ ᱨᱮ ᱡᱟᱹᱢᱢᱩ, ᱮᱛᱚᱢ-ᱥᱟᱢᱟᱝ ᱨᱮ ᱱᱟᱨᱳᱣᱟᱞ ᱦᱚᱱᱚᱛ, ᱮᱛᱚᱢ-ᱯᱟᱪᱮ ᱨᱮ ᱜᱩᱡᱽᱨᱟᱱᱣᱟᱞᱟ ᱟᱨ ᱠᱚᱧᱮ-ᱥᱟᱢᱟᱝ ᱨᱮ ᱜᱩᱡᱽᱨᱟᱴ ᱥᱟᱶ ᱢᱮᱱᱟᱜᱼᱟ ᱾

ᱥᱤᱭᱟᱞᱠᱳᱴ ᱫᱚ ᱤᱱᱟᱹ ᱫᱷᱟᱹᱨᱤᱡ ᱢᱤᱫ ᱢᱩᱬᱩᱛ ᱨᱟᱡᱽᱟᱹᱨᱤ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱚᱠᱷᱚᱱ ᱯᱩᱭᱞᱩ ᱥᱟᱭ ᱥᱮᱨᱢᱟ ᱮ.ᱰᱤ. ᱨᱮ ᱱᱚᱣᱟ ᱫᱚ ᱞᱟᱦᱚᱨ ᱦᱚᱛᱮᱛᱮ ᱵᱟᱝ ᱟᱝᱜᱚᱪ ᱞᱮᱱᱟ ᱾ ᱥᱤᱭᱟᱞᱠᱳᱴ ᱫᱚ ᱯᱟᱧᱡᱟᱵᱤ ᱢᱩᱥᱞᱤᱢ ᱨᱟᱡᱟ ᱡᱚᱥᱨᱚᱛ ᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱑᱕ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱨᱮ ᱯᱟᱧᱡᱟᱵᱽ ᱟᱨ ᱡᱟᱹᱢᱢᱩ ᱨᱮᱱᱟᱜ ᱵᱟᱹᱲᱛᱤ ᱦᱟᱹᱴᱤᱧ ᱨᱮᱭ ᱥᱟᱥᱚᱱᱮᱫ ᱛᱟᱦᱮᱸᱫ ᱾ ᱵᱨᱤᱴᱤᱥ ᱚᱠᱛᱚ ᱨᱮ ᱱᱚᱣᱟ ᱥᱚᱦᱚᱨ ᱫᱚ ᱟᱨᱦᱚᱸ ᱢᱩᱬᱩᱛ ᱞᱮᱠᱟᱛᱮ ᱩᱪᱷᱟᱹᱱ ᱞᱮᱱᱟ ᱟᱨ ᱱᱤᱛᱚᱜ ᱱᱚᱣᱟ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱟᱹᱰᱤ ᱞᱟᱹᱠᱛᱤᱭᱟᱱ ᱤᱱᱰᱚᱥᱴᱨᱤᱭᱟᱞ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱟᱞᱞᱟᱢᱟ ᱢᱩᱦᱟᱢᱢᱚᱫᱽ ᱤᱠᱵᱟᱞ (ᱯᱟᱠᱤᱥᱛᱟᱱ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱚᱱᱚᱬᱦᱤᱭᱟᱹ) ᱟᱨ ᱯᱷᱮᱡᱽ ᱚᱦᱢᱚᱫᱽ ᱯᱷᱮᱡᱽ ᱟᱜ ᱡᱟᱱᱟᱢ ᱴᱷᱟᱶ ᱦᱚᱸ ᱠᱟᱱᱟ ᱾

ᱱᱟᱜᱟᱢ

ᱢᱟᱨᱮ
ᱛᱷᱟᱯᱚᱱ ᱨᱮᱱᱟᱜ

ᱥᱤᱭᱟᱞᱠᱳᱴ ᱫᱚ ᱢᱚᱫᱽᱨᱚ ᱥᱟᱢᱨᱟᱡᱚ ᱥᱟᱜᱟᱞᱟ, ᱥᱟᱠᱞᱟ (ᱥᱚᱝᱥᱠᱨᱤᱛ: सकला), ᱥᱮ ᱥᱟᱝᱜᱽᱞᱟ (ᱯᱨᱚᱪᱤᱱ ᱭᱩᱱᱤᱭᱚᱱᱤ: Σάγγαλα) ᱨᱮᱱᱟᱜ ᱫᱟᱲᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱢᱟᱨᱮ ᱵᱷᱟᱨᱚᱛ ᱨᱮᱱᱟᱜ ᱥᱚᱝᱥᱠᱨᱤᱛ ᱢᱟᱦᱟᱠᱟᱣᱭᱟ ᱢᱚᱦᱟᱵᱷᱟᱨᱚᱛ ᱨᱮ ᱚᱞ ᱟᱠᱟᱱᱟ, ᱡᱟᱦᱟᱸ ᱫᱚ ᱥᱟᱜᱟᱞᱟ ᱨᱮᱱᱟᱜ ᱜᱨᱤᱠ ᱠᱷᱟᱛᱟ ᱨᱮᱱᱟᱜ ᱥᱚᱢᱟᱱ ᱴᱚᱴᱷᱟ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱨᱮ ᱛᱟᱞᱢᱟ ᱮᱥᱤᱭᱟ ᱨᱯᱱ ᱥᱟᱠᱟ ᱟᱨ ᱥᱤᱛᱷᱤᱭᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ, ᱡᱟᱦᱟᱸᱭ ᱠᱚ ᱫᱚ ᱥᱟᱵ ᱢᱟᱦᱟᱫᱮᱥ ᱨᱮ ᱠᱚ ᱦᱮᱡ ᱞᱮᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱢᱚᱦᱟᱵᱷᱟᱨᱚᱛ ᱨᱮ "ᱰᱷᱤᱞᱮ ᱟᱨ ᱵᱮᱪᱮᱱᱞᱤᱭᱚᱱ" ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱧᱩᱛᱩᱢᱟᱱ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱠᱚ ᱱᱚᱰᱮᱱᱟᱜ ᱵᱤᱨ ᱠᱚᱨᱮ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱸᱫ ᱾ ᱱᱚᱣᱟ ᱠᱚ ᱢᱮᱱᱟ ᱡᱮ ᱱᱚᱣᱟ ᱥᱚᱦᱚᱨ ᱫᱚ ᱪᱤᱱᱟᱵᱽ ᱟᱨ ᱨᱟᱵᱤ ᱜᱟᱰᱟ ᱠᱚ ᱛᱟᱞᱟ ᱨᱮ ᱢᱮᱱᱟᱜ ᱥᱟᱠᱟᱞᱫᱤᱯ ᱴᱚᱴᱷᱟ ᱨᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱨᱮᱪᱱᱟ ᱫᱳᱣᱟᱵᱽ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾

ᱜᱨᱤᱠ
ᱨᱳᱢᱟᱱ-ᱜᱨᱤᱠ ᱱᱟᱜᱟᱢᱤᱭᱟᱹ ᱮᱨᱤᱭᱚᱱ ᱦᱚᱛᱮᱛᱮ ᱚᱞ ᱟᱠᱟᱱ ᱟᱞᱮᱠᱡᱟᱱᱰᱟᱨ ᱟᱜ ᱟᱱᱟᱵᱟᱥᱤᱥ ᱨᱮ ᱚᱞ ᱟᱠᱟᱱᱟ ᱟᱞᱮᱠᱡᱟᱱᱰᱟᱨ ᱫᱟ ᱜᱨᱮᱴ ᱫᱚ ᱱᱟᱜᱟᱢᱤᱭᱟᱹ ᱥᱤᱭᱟᱞᱠᱳᱴ, ᱥᱟᱜᱟᱞᱟ ᱞᱮᱠᱟᱛᱮ ᱚᱞ ᱟᱠᱟᱱᱟ, ᱠᱷᱟᱛᱤᱭᱟᱱ ᱠᱷᱚᱱ, ᱡᱟᱦᱟᱸᱭ ᱫᱚ ᱱᱤᱡᱮᱨᱟᱜ ᱴᱷᱟᱶ ᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱟᱞᱮᱠᱡᱟᱱᱰᱟᱨ ᱟᱜ ᱥᱟᱥᱚᱱ ᱚᱠᱛᱚ ᱨᱮ ᱱᱚᱣᱟ ᱥᱚᱦᱚᱨ ᱨᱮ ᱘᱐,᱐᱐᱐ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱮᱱᱠᱷᱟᱱ ᱱᱚᱣᱟ ᱫᱚ ᱥᱩᱨ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱠᱚ ᱵᱤᱨᱩᱫᱷ ᱨᱮ ᱪᱮᱛᱟᱣ ᱞᱮᱠᱟᱛᱮ ᱪᱟᱵᱟ ᱞᱮᱱᱟ ᱡᱟᱦᱟᱸ ᱫᱚ ᱩᱱᱤᱭᱟᱜ ᱟᱠᱨᱚᱢᱚᱱ ᱨᱮᱱᱟᱜ ᱵᱤᱨᱚᱫᱷ ᱠᱚ ᱫᱟᱲᱮᱭᱟᱜᱼᱟ ᱾

ᱚᱛᱱᱚᱜ
ᱦᱚᱭ ᱦᱤᱥᱤᱫ

ᱰᱮᱢᱚᱜᱨᱟᱯᱷᱤ
ᱫᱷᱚᱨᱚᱢ

ᱥᱤᱭᱟᱞᱠᱳᱴ ᱫᱚ ᱢᱤᱫ ᱫᱷᱚᱨᱚᱢ ᱞᱮᱠᱟᱛᱮ ᱥᱚᱢᱨᱩᱯ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱨᱮ ᱙᱖% ᱦᱚᱲ ᱫᱚ ᱢᱩᱥᱞᱤᱢ ᱠᱟᱱᱟ ᱠᱚ ᱟᱨ ᱤᱥᱞᱟᱢ ᱫᱷᱚᱨᱚᱢ ᱠᱚ ᱯᱟᱧᱡᱟᱭ ᱮᱫᱟ ᱠᱚ ᱾ ᱢᱩᱬᱩᱛ ᱠᱚᱢ ᱦᱚᱲ ᱫᱚ ᱤᱥᱟᱹᱭ ᱠᱟᱱᱟ ᱠᱚ ᱡᱟᱦᱟᱸᱭ ᱫᱚ ᱓.᱗᱗% ᱦᱚᱲ ᱢᱮᱱᱟᱜ ᱠᱚᱣᱟ ᱾thumb|᱒᱐᱐᱙ ᱨᱮ ᱟᱞᱳ ᱢᱚᱦᱟᱨ ᱥᱚᱨᱤᱯᱷ ᱯᱤᱞᱜᱨᱤᱢ ᱛᱟᱞᱢᱟ

ᱠᱟᱹᱣᱰᱤ ᱟᱹᱨᱤ
ᱥᱤᱭᱟᱞᱠᱳᱴ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱚ ᱞᱟᱹᱜᱤᱫ ᱛᱮ ᱟᱹᱰᱤ ᱱᱟᱯᱟᱭ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱜᱨᱚᱥ ᱰᱚᱢᱮᱥᱴᱤᱠ ᱯᱨᱚᱰᱚᱠᱴ (ᱱᱚᱢᱤᱱᱟᱞ) ᱫᱚ ᱑᱓᱐᱐᱐ ᱰᱚᱞᱟᱨ ᱠᱟᱱᱟ ᱟᱨ ᱒᱐᱒᱑ ᱥᱮᱨᱢᱟ ᱨᱮ ᱦᱚᱲ ᱯᱤᱪᱷᱤ ᱟᱨᱡᱟᱣ ᱫᱚ ᱑᱘᱕᱐᱐ ᱰᱚᱞᱟᱨ ᱦᱩᱭᱩᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱤᱱᱰᱟᱥᱴᱨᱤᱭᱟᱞ ᱥᱚᱦᱚᱨ ᱠᱷᱚᱱ ᱢᱤᱫᱴᱟᱹᱝ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱱᱚᱣᱟ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱛᱟᱭᱚᱢ ᱛᱮ ᱵᱷᱮᱜᱟᱨᱮᱱ ᱛᱟᱭᱚᱢ ᱦᱤᱸᱥ ᱟᱨ ᱯᱩᱸᱡᱤ ᱯᱟᱞᱟᱭᱟᱱ ᱛᱮ ᱱᱚᱣᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱦᱟᱹᱴᱤᱧ ᱨᱮ ᱢᱩᱪᱟᱹᱫ ᱞᱮᱱᱟ ᱛᱟᱦᱮᱸᱫ ᱾ ᱥᱚᱦᱚᱨ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱨᱮ ᱥᱩᱫᱷᱟᱹᱨ ᱮᱱᱟ ᱟᱨ ᱥᱤᱭᱟᱞᱠᱳᱴ ᱱᱤᱛᱚᱜ ᱠᱚᱧᱮ ᱯᱟᱧᱡᱟᱵᱽ ᱨᱮᱱᱟᱜ ᱟᱹᱰᱤ ᱱᱟᱯᱟᱭ ᱤᱱᱰᱚᱥᱴᱨᱤᱭᱟᱞ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱡᱟᱦᱟᱸ ᱫᱚ ᱜᱳᱞᱰᱮᱱ ᱴᱨᱟᱭᱜᱚᱱᱞ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾

ᱥᱟᱜᱟᱲᱚᱢ

ᱨᱟᱡᱽ ᱰᱟᱦᱟᱨ ᱠᱚ
ᱢᱤᱫᱴᱟᱹᱝ ᱰᱚᱵᱚᱞ ᱠᱮᱨᱤᱡᱽ ᱰᱟᱦᱟᱨ ᱥᱤᱭᱟᱞᱠᱳᱴ ᱫᱚ ᱥᱩᱨ ᱥᱩᱯᱩᱨ ᱥᱚᱦᱚᱨ ᱣᱚᱡᱤᱨᱟᱵᱟᱫᱽ ᱥᱟᱶ ᱡᱚᱲᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ N-5 ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱯᱩᱨᱟᱹ ᱯᱟᱠᱤᱥᱛᱟᱱ ᱨᱮ ᱢᱟᱲᱟᱝ ᱥᱮᱫ ᱥᱮᱱᱚᱜᱼᱟ, ᱟᱨ ᱢᱤᱫᱴᱟᱹᱝ ᱰᱚᱵᱚᱞ ᱠᱮᱨᱤᱡᱽ ᱰᱟᱦᱟᱨ ᱥᱤᱭᱟᱞᱠᱳᱴ ᱫᱚ ᱫᱟᱥᱠᱟ ᱟᱨ ᱜᱩᱡᱽᱨᱟᱱᱣᱟᱞᱟ ᱟᱨ ᱞᱟᱦᱚᱨ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱥᱤᱭᱟᱞᱠᱳᱴ ᱟᱨ ᱞᱟᱦᱚᱨ ᱦᱚᱸ ᱢᱚᱴᱚᱨᱣᱮ ᱮᱢ ᱑᱑ ᱤᱫᱤ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱨᱮᱞ
ᱥᱤᱭᱟᱞᱠᱳᱴ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱟᱨ ᱯᱟᱠᱤᱥᱛᱟᱱ ᱨᱮᱞᱣᱮ ᱨᱮᱱᱟᱜ ᱣᱚᱡᱤᱨᱟᱵᱟᱫᱽ-ᱱᱟᱨᱳᱣᱟᱞ ᱪᱟᱸᱜᱟ ᱞᱟᱭᱤᱱ ᱛᱮ ᱪᱟᱞᱟᱜ ᱠᱟᱱᱟ ᱾ ᱟᱞᱞᱟᱢᱟ ᱤᱠᱵᱟᱞ ᱮᱠᱥᱯᱨᱮᱥ ᱫᱚ ᱫᱤᱱᱟᱹᱢ ᱦᱤᱞᱚᱜ ᱥᱤᱭᱟᱞᱠᱳᱴ ᱠᱷᱚᱱ ᱞᱟᱦᱚᱨ ᱞᱮᱠᱟᱛᱮ ᱠᱚᱨᱟᱪᱤ ᱟᱨ ᱛᱟᱭᱚᱢ ᱨᱩᱣᱟᱹᱲ ᱥᱤᱭᱟᱞᱠᱳᱴ ᱫᱷᱟᱹᱨᱤᱡ ᱥᱮᱱᱚᱜᱼᱟ ᱾

ᱩᱰᱟᱹᱱ

ᱥᱤᱭᱟᱞᱠᱳᱴ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱥᱟᱢᱵᱨᱤᱭᱟᱞ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱒᱐᱐᱗ ᱥᱟᱞ ᱨᱮ ᱥᱤᱭᱟᱞᱠᱳᱴ ᱵᱮᱯᱟᱨᱤ ᱠᱚᱣᱟᱜ ᱔᱐᱐ ᱢᱤᱞᱤᱭᱚᱱ ᱴᱟᱠᱟ ᱛᱮ ᱵᱮᱱᱟᱣ ᱞᱮᱱᱟ ᱾ ᱱᱚᱣᱟ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱢᱤᱫᱴᱟᱹᱝ ᱯᱨᱟᱭᱵᱷᱮᱴ ᱫᱤᱥᱩᱣᱟᱹ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱟᱨ ᱯᱟᱠᱤᱥᱛᱟᱱ ᱡᱟᱠᱟᱛ ᱨᱮ ᱩᱰᱟᱹᱱ ᱰᱟᱹᱦᱤ ᱮᱢᱚᱜ ᱠᱟᱱᱟ, ᱥᱟᱶᱛᱮ ᱵᱟᱦᱨᱤᱱ, ᱳᱢᱟᱱ, ᱥᱟᱣᱫᱤ ᱟᱨᱚᱵᱽ, ᱠᱟᱛᱟᱨ, ᱭᱩᱱᱟᱭᱴᱮᱰ ᱟᱨᱚᱵᱽ ᱮᱢᱤᱨᱮᱴᱥ, ᱯᱷᱨᱟᱱᱥ, ᱭᱩᱠᱮ ᱟᱨ ᱥᱯᱮᱱ ᱞᱟᱹᱜᱤᱫ ᱦᱚᱸ ᱥᱚᱡᱷᱮ ᱩᱰᱟᱹᱱ ᱮᱢᱚᱜ ᱠᱟᱱᱟ ᱾

ᱱᱳᱴ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Sialkot District Government website
 Sialkot Chamber of Commerce & Industry

ᱛᱷᱚᱠ:ᱥᱤᱭᱟᱞᱠᱳᱴ 
ᱛᱷᱚᱠ:ᱥᱤᱭᱟᱞᱠᱳᱴ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ